Деница Минчева
Here be dragons

chitanka.info

Танцуващият в мене мрак

прехвърля дни и разстояния

и бледи мостове тъче

към сродни мрачни измерения.

Като обсебен картограф

аз следвам новите пътеки,

прорязващи невиждан свят

под ниски небеса гротескни.

На всяка крачка древен враг

предрича скръб и катастрофи,

но времето лежи в прахта

и не желае да работи.

В ръцете ми се впиват тръни

като дечица инатливи.

Очите ми се давят в сенки

със лепкави ръце грабливи.

Танцуващата в мене нощ

протяга се към своя извор.

Аз нямам сили да я спра.

А и не искам.

2013

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.